**Zmluva o nájme hrobového miesta č.30**

uzavretá podľa § 663 až nasl. Občianskeho zákonníka a zákona č. 131/2010 Z. z. o pohrebníctve v znení neskorších predpisov a VZN mesta ktorým sa stanovuje Prevádzkový poriadok pohrebiska medzi nasledovnými zmluvnými stranami :

1. **P r e n a j í m a t e ľ**

Obec Okružná

Okružná 15

082 12 Kapušany

IČO: 00327522

zastúpená starostom obce

1. **N á j o m c a**

 Meno, priezvisko, titul ***: Pelecháč František***

 Adresa Okružná č. ***49***

Dátum narodenia: ***28.6.1950***

**I.**

**Predmet a účel nájmu**

1. Prenajímateľ prenecháva nájomcovi do nájmu a nájomca prijíma do nájmu za podmienok

 dohodnutých v tejto zmluve:

 Hrobové miesto v obecnom cintoríne vo Okružnej , parcely KNC 136/2 (ďalej len

 ako „hrobové miesto“)

1. Hrobové miesto prenajímateľ prenecháva nájomcovi do nájmu za účelom vybudovania hrobu, hrobky alebo uloženia urny na uloženie ľudských pozostatkov alebo ostatkov.
2. Podnájom hrobového miesta je zakázaný.

**II.**

**Doba nájmu**

1. Táto zmluva sa uzatvára na dobu neurčitú. Zmluva sa nesmie vypovedať skôr ako po uplynutí tlecej doby podľa zákona č. 131/2010 Z. z. o pohrebníctve v znení neskorších predpisov (ďalej len ako „zákon o pohrebníctve“), ak to zákon o pohrebníctve a táto zmluva neustanovuje inak.
2. Uzavretím tejto zmluvy vzniká nájomcovi právo užívať hrobové miesto.

**III.**

**Cena nájmu**

1. Nájomca uhradí prenajímateľovi nájomné a prípadné iné poplatky za služby spojené s nájmom hrobového miesta na obdobie 10 rokov (ďalej len ako „prvé predplatené obdobie“) vo výške 0 EUR.
2. Výška nájomného a prípadne iných poplatkov za služby spojené s nájmom hrobového miesta je určená podľa cenníka služieb prenajímateľa, platného ku dňu uzavretia tejto zmluvy.
3. Nájomné a prípadné iné poplatky za služby spojené s nájmom hrobového miesta na prvé predplatené obdobie sú splatné vopred, t. j. pred použitím hrobového miesta na uloženie ľudských pozostatkov do zeme, v deň uzavretia tejto zmluvy.
4. Nájomca je povinný pred uplynutím predplateného obdobia zaplatiť prenajímateľov nájomné a prípadne iné poplatky súvisiace s nájmom hrobového miesta na ďalšie 10 ročné obdobie (ďalej ako „ďalšie predplatené obdobie“) na základe výzvy prenajímateľa.
5. Výška nájomného a prípadne iných poplatkov za služby spojené s nájmom hrobového miesta na ďalšie predplatené obdobie sa určuje podľa cenníka služieb prenajímateľa , ktorý bude platný ku dňu platby na ďalšie predplatené obdobie.

**IV.**

**Práva a povinnosti zmluvných strán**

1. Prenajímateľ je povinný prevádzkovať pohrebisko s prenajatým hrobovým miestom v súlade s platnými právnymi predpismi SR o pohrebníctve a prevádzkovým poriadkom pohrebiska.
2. Prenajímateľ je povinný zabezpečiť počas trvania tejto zmluvy prístup k hrobovému miestu a zdržať sa akýchkoľvek zásahov do hrobového miesta okrem prípadov, ak je potrebné zabezpečiť prevádzkovanie pohrebiska. O pripravovanom zásahu je prenajímateľ povinný vopred písomne informovať nájomcu;

o už uskutočnenom zásahu je prenajímateľ povinný bezodkladne informovať nájomcu.

1. Prenajímateľ nezodpovedá za akékoľvek škody na hrobovom mieste a nie je povinný uzatvárať v tomto zmysle žiadne poistne zmluvy.
2. Nájomca je povinný najmä dodržiavať ustanovenia prevádzkového poriadku pohrebiska, ktoré sa týkajú povinnosti nájomcu hrobového miesta, udržiavať prenajaté hrobové miesto v poriadku na vlastné náklady, písomne oznámiť prenajímateľovi zmeny údajov, ktoré sú potrebné na vedenie evidencie pohrebiska
3. Pri úmrtí nájomcu má prednostné právo na uzavretie novej nájomnej zmluvy na hrobové miesto osoba blízka; ak je blízkych osôb viac, tá blízka osoba, ktorá sa prihlási ako prvá. Prednostné právo na uzatvorenie novej nájomnej zmluvy možno uplatniť najneskôr do jedného roka od úmrtia nájomcu hrobového miesta.

**V.**

**Výpoveď nájomnej zmluvy**

1. Prenajímateľ nájomnú zmluvu vypovie, ak závažné okolnosti na pohrebisku znemožňujú trvanie nájmu hrobového miesta alebo sa pohrebisko zruší a súčasne zabezpečí so súhlasom nájomcu nové hrobové miesto a na vlastné náklady preloží ľudské ostatky vrátane príslušenstva hrobu na nové hrobové miesto.
2. Prenajímateľ nájomnú zmluvu vypovie, ak nájomca ani po upozornení nezaplatí nájomné za užívanie hrobového miesta. Výpovedná lehota v prípade, že nájomca známy je jeden rok odo dňa doručenia výpovede a v prípade, že nájomca nie je známy tri roky odo dňa, odkedy nebolo nájomné zaplatené.
3. Nájomca je povinný na výzvu prenajímateľa odstrániť z hrobového miesta príslušenstvo do konca výpovednej lehoty; po uplynutí výpovednej lehoty sa príslušenstvo považuje za opustenú vec podľa Občianskeho zákonníka.

**VI.**

**Záverečné ustanovenia**

1. Zmluvou neupravené vzťahy sa spravujú podľa príslušných ustanovení Občianskeho zákonníka

 a Prevádzkového poriadku pohrebiska obce Okružná.

1. Nájomca udeľuje súhlas na spracúvanie svojich osobných údajov pre účely vedenia evidencie pohrebiska.
2. Akékoľvek zmeny alebo doplnky k tejto zmluve možno vykonať len písomnou dohodou formou dodatku

 k zmluve.

1. Zmluvné strany prehlasujú, že túto zmluvu uzavreli slobodne a vážne, nie v tiesni, prečítali si ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.
2. Táto zmluva je vyhotovená v dvoch rovnopisoch, z ktorých každá zmluvná strana obdrží jeden rovnopis.
3. Táto zmluva nadobúda platnosť a účinnosť dňom podpisu zmluvných strán.

V Okružnej, dňa 30.04.2018

 ––––––––––––––––––––––––––––– –––––––––––––––––––––––––––––

 Prenajímateľ Nájomca